Short 360

Το **Short&nbsp;360** (επίσης γνωστό ως **SD3-60** και **Shorts 360**) είναι δικινητήριο ελικοφόρο ελαφρύ μεταγωγικό/επιβατηγό αεροσκάφος (*commuter*) το οποίο παρήγαγε η βρετανική εταιρεία Short Brothers την δεκαετία του 1980. Μπορεί να μεταφέρει έως και 39 επιβάτες και είναι έκδοση μεγαλύτερων διαστάσεων του προγενέστερου Short 330.

## Σχεδιασμός και ανάπτυξη

Την δεκαετία του 1970 η κρατούσα τάση στον χώρο των *commuters* ήταν να αυξάνονται οι διαστάσεις των αεροσκαφών προκειμένου να μπορούν να μεταφέρουν περισσότερους επιβάτες σε πιο άνετες και ευρύχωρες καμπίνες. Παρακολουθώντας τις εξελίξεις αυτές, η Short Brothers ανέπτυξε το Skyvan και στην συνέχεια το 330 που μπορούσε να μεταφέρει έως και 36 επιβάτες.

Το Short 360 ήταν έκδοση του 330 με 36 θέσεις. Ο αριθμός των επιβατών μπορούσε να αυξηθεί στους 39 αν αυξάνονταν η πυκνότητα των θέσεων στην καμπίνα. Σχεδιαστικά είναι παρόμοιο με το 330, έχει δε παραπλήσιες διαστάσεις. Η άτρακτος του 360 είναι μακρύτερη κατά 91&nbsp;cm, γεγονός που επέτρεψε την τοποθέτηση δύο ακόμα σειρών των τριών θέσεων, ενώ παράλληλα η αλλαγή αυτή βελτίωσε τα αεροδυναμικά χαρακτηριστικά του αεροσκάφους. Στην δεξιά πλευρά της ατράκτου υπάρχουν δύο θέσεις ανά σειρά αλλά στην αριστερή μόνο μία. Το αεροσκάφος προωθείται από δύο κινητήρες Pratt & Whitney PT6A-65R. Η ανάπτυξή του ανακοινώθηκε το 1980,το πρωτότυπο πραγματοποίησε την παρθενική του πτήση την 1η Ιουνίου 1981 και το πιστοποιητικό του τύπου εξεδόθη στις 3&nbsp;Σεπτεμβρίου του ίδιου έτους 1981.

Εκτός από την βασική έκδοση, η κατασκευάστρια παρουσίασε αρκετές παραλλαγές. Πρώτο ήταν το *360 Advanced* που παρουσιάστηκε στα τέλη του 1985 και διέθετε δύο κινητήρες PT6A-65-AR των 1.424&nbsp;shp, ενώ τον Μάρτιο του 1987 ακολούθησε το *360/300* με εξάφυλλες έλικες και ισχυρότερους κινητήρες PT6A-67R για ανώτερες *hot and high* επιδόσεις. Το 360/300 παρήχθη και σε έκδοση μεταγωγικού (freighter).

## Επιχειρησιακή ιστορία
Το πρώτο αεροσκάφος παραγωγής πραγματοποίησε την παρθενική του πτήση στις 19&nbsp;Αυγούστου 1982 και παραδόθηκε για χρήση στην Suburban Airlines το Νοέμβριο του ίδιου έτους. Όντας παρόμοιο σε δυνατότητες με το επιτυχημένο εμπορικά 330, το 360 αξιοποιήθηκε εκτενώς από πολλές περιφερειακές αερογραμμές παγκοσμίως. Η παραγωγή διεκόπη το 1991, μετά από την παράδοση 165 μονάδων. Το 1998 αξιοποιούνταν περίπου 110 αεροσκάφη διάφορων εκδόσεων.

## Εκδόσεις

; 360-100
: Αρχική έκδοση παραγωγής με κινητήρες Pratt & Whitney Canada PT6A-65R.

; 360 Advanced
: Έκδοση με ισχυρότερους PT6A-65AR των 1.424&nbsp;shp που παρουσιάστηκε το 1985. Αργότερα μετονομάστηκε σε *360-200*.

; 360-300
: Έκδοση με κινητήρες PT6A-67R και εξάφυλλες έλικες.

; 360-300F
: Μεταγωγικό (*freighter*) βασισμένο στο 360-300,

; Short C-23 Sherpa
: Εξειδικευμένη έκδοση για τις Ένοπλες Δυνάμεις των ΗΠΑ.

## Χρήστες
Το 2013 χρησιμοποιούνταν ως επιβατηγά 13 Short 360 διάφορων εκδόσεων.

## Δείτε επίσης

### Αεροσκάφη που σχετίζονται με την ανάπτυξη του 360
*Short Skyvan
*Short 330 
*Short C-23 Sherpa

## Παραπομπές


## Βιβλιογραφία
* Barnes C.H. and Derek N. James.*Shorts Aircraft since 1900*.  London: Putnam, 1989. ISBN 0-85177-819-4.
* Donald, David, ed. *The Encyclopedia of Civil Aircraft*. London: Aurum, 1999. ISBN 1-85410-642-2.
* Eastwood Tony and Roach John.*Turbo Prop Airliner Production List*.  West Drayton: The Aviation Hobby Shop, 2007. 
* Frawley, Gerard. *The International Directory of Civil Aircraft, 2003/2004*. Fyshwick, ACT, Australia: Aerospace Publications Pty Ltd., 2003. ISBN 1-875671-58-7.
* Mondey, David. *Encyclopedia of the World's Commercial and Private Aircraft*. New York: Crescent Books, 1981. ISBN 0-517-36285-6.
* Simpson, Rod. *Airlife's World Aircraft*.  London: Airlife Publishing Ltd., 2001. ISBN 1-84037-115-3.
* Taylor, John W. R. *Jane's All The World's Aircraft 1988–89*. Coulsdon, UK: Jane's Defence Data, 1988. ISBN 0-7106-0867-5.
* Smith, P.R. *Shorts 330 and 360* (Air Portfolios 2). London: Jane's Publishing Company Limited, 1986. ISBN 0-7106-0425-4.

## Εξωτερικοί σύνδεσμοι

* Short 360 page on Airliners.net

360
Κατηγορία:Πολιτικά αεροσκάφη